Zua de bekaunntastn Naturdenkmäla vo Öisbethn zöihn d Glosnbochklaumm. Sie is Erholungsgebiet und a beliabts Waundagebiet bei d Bewohna vo Öisbethn und vo Soizburg. Bekaunnt is d Glosnbochklaumm fir d fossiln Funde wia zum Baispüi vo am Fischsauria, wöicha im Haus vo da Natur in Soizburg ausgstöid is. A waidare Bsundahait san de durch n Gebirgsboch fraiglegtn 200-Millionen Joar oidn Föisformazionen, de zrugg in d Jurazeid vom Erdmittloita gengan. Dodurch kau d Entstehungsgschichd vo d Oipm vom ainsting Mearesbodn bis zum heiding Gebirg ausschnittswais betrochtt wern.